ADVANC ร่วง 2% หลังกำไรปี 60 อ่อนตัวเล็กน้อย เหตุค่าใช้จ่ายบริหารพุ่ง
ADVANC ร่วง 2% หลังกำไรปี 60 อ่อนตัวเล็กน้อย เหตุค่าใช้จ่ายบริหารพุ่ง โดยล่าสุด ณ เวลา 11.37 น. ราคาอยู่ที่ 191 บาท ลดลง 3.50 บาท หรือ 1.80% สูงสุดที่ระดับ 192.50 บาท ต่ำสุดที่ระดับ 191 บาท มูลค่าการซื้อขาย 967.66 ล้านบาท
6 ก.พ. 2561

ผู้สื่อข่าวรายงานว่า ราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 11.37 น. ราคาอยู่ที่ 191 บาท ลดลง 3.50 บาท หรือ 1.80% สูงสุดที่ระดับ 192.50 บาท ต่ำสุดที่ระดับ 191 บาท มูลค่าการซื้อขาย 967.66 ล้านบาท

ทั้งนี้ คาดว่าปัจจัยที่ส่งผลให้ราคาหุ้นปรับตัวลดลง มาจากการที่ ADVANC ประกาศผลประกอบการปี 2560 ออกมามีกำไรลดลงเล็กน้อย โดยวานนี้ (5 ก.พ. 61) ADVANC รายงานผลการดำเนินงานประจำปี 2560 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

ด้านนักวิเคราะห์ บล.ฟิลลิป (ประเทศไทย) ระบุในบทวิเคราะห์ แนะนำ “ทยอยซื้อ”  หุ้น ADVANC ในราคาพื้นฐาน 214 บาท โดยกำไร ADVANC ในช่วงไตรมาส 4/60 อยู่ที่ 7,701 ล้านบาท เพิ่มขึ้น 19% จากช่วงเดียวกันของปีก่อน และเพิ่มขึ้น 3.1% จากไตรมาสก่อนหน้า ซึ่งดีกว่าที่คาดการณ์ไว้ โดย EBITDA เพิ่มขึ้น 23% จากช่วงเดียวกันปีก่อน และเพิ่มขึ้น 4.9% จากไตรมาสก่อนหน้า
ทั้งนี้ ปัจจัยที่ส่งผลให้กำไรของ ADVANC เติบโตมาจากรายได้จากการให้บริการ (ไม่รวม IC) ที่มากขึ้น 3.1% จากช่วงเดียวกันของปีก่อน และเพิ่มขึ้น 0.5% จากไตรมาสก่อนหน้า โดยธุรกิจมือถือโตตาม ARPU และการใช้งาน 4G ที่มากขึ้น อย่างไรก็ตามจำนวน Subscriber ลดลงต่อเนื่องมาที่ 40.1 ล้านราย หรือลด 0.13 ล้านรายเทียบไตรมาสก่อนหน้า สำหรับธุรกิจ AISFiber ได้ฐานลูกค้าขยายตัวต่อเนื่อง รวมถึงSG&amp;A ลดลง 4% จากไตรมาสก่อน และลดลง 20%จากช่วงเดียวกันของปีก่อนจากการควบคุมแคมเปญอุดหนุนค่าเครื่อง
ขณะที่กำไรปี 60 อยู่ที่ 30,077ลบ. ลดลงเล็กน้อย 1.9% จากช่วงเดียวกันของปีก่อน โดยรายได้จากการให้บริการ (ไม่รวม IC) เพิ่มขึ้น 4.9% จากช่วงเดียวกันปีก่อน และ EBITDAMargin อยู่ที่ 44.7% เพิ่มขึ้น 480bps จากช่วงเดียวกันของปีก่อนตามคาดการณ์ของ ADVANC โดยผลดำเนินงานที่อ่อนตัวเกิดจากค่าเสื่อมราคาและค่าตัดจำหน่ายใบอนุญาตคลื่นความถี่ รวมถึงค่าใช้จ่ายจากการเป็นพันธมิตรกับ TOT